**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. március 30.-án 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Tima Zoltán Ferenc

 Szórád Zoltán

 képviselők

**Távol van**: Gyenge András

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**3/2016.(III. 30.) önkormányzati határozat**

Nagyacsád Község Önkormányzatának képviselő-testülete 2016. március 30-i ülésének napirendjét az alábbiak szerint határozza meg:

1. Győr Nagytérségi Hulladékgazdálkodási Önkormányzati Társulással kapcsolatos ügyek

előadó: polgármester

1. Bakonykarszt Zrt. által készített gördülő fejlesztési terv tárgyalása

előadó: polgármester

1. Civil szervezetek által benyújtott támogatási kérelmek tárgyalása

előadó:polgármester

1. Vegyes ügyek

előadó: polgármester

**Napirendek tárgyalása:**

1. **Győr Nagytérségi Hulladékgazdálkodási Önkormányzati Társulással kapcsolatos ügyek**

**előadó: polgármester**

Szalóky Nándor polgármester elmondja, hogy a képviselők részére kiküldésre került a társulás által megküldött levél. Az információk hiányosak, a vagyonkezelésbe adás nem kötelező. Mint leírják, még nem lehet tudni, hogy az eszközök, járművek, berendezési tárgyak és a megvalósított létesítmények összes tétlét fel lehet ajánlani vagyonkezelésre, vagy csak a Koordináló szerv által megnevezett tételeket. A hulladékgazdálkodási közszolgáltató kiválasztása közbeszerzési eljárás keretében lehetséges, a közbeszerzési eljárás kiírása szempontjából szükséges a meglévő információk alapján dönteni, hogy vagyonkezelésbe adjuk-e a vagyont. Mivel a vagyonkezelésbe adásra nincs meghatározva határidő, azt később is meglehet tenni, javasolja, hogy a vagyon ne kerüljön felajánlásra vagyonkezelésre.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**10/2016.(III.30.) önkormányzati határozat**

Nagyacsád Község Önkormányzat képviselő-testülete úgy döntött, hogy ne kerüljön átadásra a Győr Nagytérségi Hulladékgazdálkodási Önkormányzati Társulás vagyona a Nemzeti Hulladékgazdálkodási Koordináló és Vagyonkezelő Zrt. részére.

Felelős: polgármester

Határidő: 2016. március 31.

**2.)Bakonykarszt Zrt. által készített gördülő fejlesztési terv tárgyalása**

**előadó: polgármester**

Szalóky Nándor polgármester elmondja, hogy a Bakonykarszt Zrt készíti a gördülő fejlesztési tervet, melynek elkészítéséhez és az Energiahivatalhoz történő benyújtásához meghatalmazásra van szükség. Javasolja, hogy bízzák meg a Bakonykarszt Zrt.-t, hogy ezt elkészítse és benyújtsa az önkormányzat helyett. Nekik van szakértelmük, a szükséges információk is náluk állnak rendelkezésre.

Megkérdezi, hogy van- e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**11/2016.(III.30.) önkormányzati határozat**

**Nagyacsád Község Önkormányzat** Képviselő-testülete, mint a(z)

**26. sorszámú 11-05652-1-002-00-04 MEKH** **kóddal rendelkező Nemesgörzsöny ivóvízellátó víziközmű-rendszer,**

**76. sorszámú 21-23551-1-001-00-02 MEKH kóddal rendelkező Nagyacsád szennyvízelvezető- és tisztító víziközmű-rendszer,**

Ellátásért felelőse, megtárgyalta a 2017-2031. évekre vonatkozó Gördülő Fejlesztési Terv készítésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a Bakonykarszt Víz- és Csatornamű Zártkörűen működő Részvénytársaságot a Gördülő Fejlesztés Tervvel kapcsolatos önkormányzati kötelezettségek teljesítésével.

A meghatalmazás terjedjen ki arra is, hogy a Bakonykarszt Zrt. a vonatkozó Terveket készítse el és a Vksztv. valamint az 58/2013.(II.27.) Korm. rendelet által megállapított véleményezés átvételét követően, a 2017-2031. évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

Felelős:polgármester

Határidő: azonnal

**3.)Civil szervezetek által benyújtott támogatási kérelmek tárgyalása**

**előadó:polgármester**

Szalóky Nándor polgármester elmondja, hogy a Mozgássérültek Pápa és Környéke Csoportja támogatáskérő levéllel kereste meg az önkormányzatot. Mivel a csoportban vannak nagyacsádi lakosok is, így javasolja 10 ezer Ft támogatás nyújtását.

Megkérdezi, hogy van- e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**12/2016.(III.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy 10.000.- Ft, azaz tízezer forint támogatást nyújt a Mozgássérültek Veszprém Megyei Egyesülete Pápa és Környéke Csoportja (8200 Veszprém, Budapest út 4. asz: 19255057-1-19) részére. Felhatalmazza a polgármestert a támogatási megállapodás aláírására.

Felelős:polgármester

Határidő: azonnal

Szalóky Nándor polgármester elmondja, hogy a Veszprém Megyei Katasztrófavédelmi Igazgatóság Pápai Katasztrófavédelmi Kirendeltsége szintén támogatás kéréssel kereste meg az önkormányzatot. Egyben megküldte a tavalyi évi támogatás felhasználásáról szóló beszámolót. Először javasolja, hogy fogadja el a testület a 2015. évi támogatás felhasználásáról szóló beszámolót.

Megkérdezi, hogy van- e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**13/2016.(III.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Veszprém Megyei Katasztrófavédelmi Igazgatóság 2015. évi támogatás felhasználásáról szóló beszámolóját az előterjesztés szerint.

Felelős: polgármester

Határidő: azonnal

Szalóky Nándor polgármester elmondja, hogy évek óta 5000.- Ft-tal támogatja az önkormányzat a Pápai Katasztrófavédelmi Kirendeltséget, javasolja, hogy az idei évben a támogatás 10.000.- Ft legyen.

Megkérdezi, hogy van- e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**14/2016.(III.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy 10.000.- Ft, azaz tízezer forint támogatást nyújt a Veszprém Megyei Katasztrófavédelmi Igazgatóság Pápai Katasztrófavédelmi Kirendeltség(8200 Veszprém, Dózsa Gy. u.31.) részére, és egyben felhatalmazza a polgármestert a megállapodás aláírására.

Felelős:polgármester

Határidő:azonnal

**4.)Vegyes ügyek**

**előadó: polgármester**

Szalóky Nándor polgármester elmondja, hogy a Pápai Rendőrkapitányság megküldte a 2015. évi tevékenységéről a beszámolót.

Megkérdezi, hogy van- e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**15/2016.(III.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy az előterjesztés szerint elfogadja a Pápai Rendőrkapitányság 2015. évi tevékenységéről szóló beszámolót.

Felelős: polgármester

Határidő: azonnal

Szalóky Nándor polgármester elmondja, hogy felül kell vizsgálni a település környezetvédelmi programját. A felülvizsgálat megtörtént, nem kívánja azt módosítani.

Megkérdezi, hogy van- e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**16/2016.(III.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy Nagyacsád környezetvédelmi programját áttekintette, felülvizsgálta, annak módosítását nem tartja szükségesnek.

Felelős: polgármester

Határidő:azonnal

Szalóky Nándor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. március 30. -i nyilvános ülést 17 óra 55 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**